text: एक मीडिया रिपोर्ट में भौमिक को यह कहते हुए उद्धृत किया गया है कि एमएनएफ बहुसंख्यक मिजो मतदाताओं की नाराजगी के डर से चुनाव पूर्व गठजोड़ नहीं कर सकता है लेकिन जब सरकार गठन का प्रश्न उठेगा तो चुनाव पश्चात गठबंधन बनाने में दिक्कत नहीं आएगी। नामते ने कहा कि लोग अफवाह फैला रहे हैं और एमएनएफ की छवि खराब कर रहे हैं। एमएनएफ अध्यक्ष जोरमथंगा ने स्पष्ट कर दिया है कि एमएनएफ चुनाव में अकेले अपने बलबूते पर उतरेगा और किसी के साथ गठजोड़ नहीं करेगी। आपको बता दें कि एमएनएफ भाजपा की अगुवाई वाले पूर्वोत्तर लोकतांत्रिक गठबंधन (नेडा) का घटक है।